Nahmar Jamil

Nahmar Jamil atau nama sebenarnya Naaman Mohd Rawi () ialah seorang penyair Malaysia yang berasal dari Perlis. Beliau mulai berkecimpung di dalam bidang penulisan apabila sajak pertamanya Aku ke Sekolah disiarkan dalam Utusan Kanak-Kanak pada 1954 ketika berusia 16 tahun. 

Beliau telah menghasilkan 9 buah kumpulan puisi, enam kumpulan cerpen, empat novel, lima buku agama, dua novel kanak-kanak, dua antologi cerpen terjemahan, empat novel terjemahan dan empat buku cerita kanak-kanak terjemahan.Beliau adalah tokoh Maal Hijrah Negeri Perlis 1998 dan salah seorang dari tokoh pengasas Persatuan Penulis Perlis 2002.

Pencapaian
 Hadiah Pertama dalam Peraduan Menulis Puisi anjuran Kesatuan Guru-guru Perak.
 Hadiah Karya Sastera 1971 puisi Ku cuba bunuh Engkau.
 Tempat ke-3 dalam Peraduan Menulis Cerpen anjuran Maktab Perguruan Sultan Idris, Tanjung Malim (1959).

Hasil karya
 Mengetuk pintu langit : kumpulan puisi : DBP, 2011.	 
 Tembok tidak berpintu : DBP, 2009.	 
 Angin perubahan : DBP, 1996.	 
 Mufarik : Kumpulan Karangkraf, 1996.	 
 Celoteh angin malam : Pustaka Prinsip, 1996.	 
 Pertarungan abadi : Pustaka Prinsip, 1995.	 
 Mujahid muda : DBP, 1993.	 
 Sidang puncak iblis / terjemahan Nahmar Jamil : Media Ehsan, 1990.	 
 Titisan hujan di negeriku titisan rindu : DBP, 1989.	 
 Ragam wanita : membongkar peribadi kaum Hawa : Penerbitan Keramat, 1989.	 
 Angin menyongsong pulang / Nahmar Jamil, Norhisham Mustafa.:Teks Publishing, 1988.	 
 Mengenal perwatakan Yahudi / Nahmar Jamil: Pustaka Al-Mizan , 1987	 
 Masrur dan Makrur: Marwilis Publisher & Distributors Sdn. Bhd., 1987.	 
 Negeri tercantik : kumpulan sajak : DBP, 1986.	 
 Catatan tiga kota : DBP, 1986.	 
 Indera II / diselenggarakan oleh Nahmar Jamil.:Teks Publishing, 1985.	 
 Sahabat bernama Rahman : Teks Publishing, 1985.	 
 Pohon-pohon hijau : puisi pilihan 1956-1965 : DBP, 1974.	 
 Negeri tercantik. 
 Kumpulan Cerpen Kota Bisu. DBP. 2013

Rujukan

Muslim Malaysia
Penulis Malaysia